Wavin’ Flag

«Wavin’ Flag», սոմալա-կանադացի կատարող Կնանի երգը 2009 թվականին թողարկված «Troubadour» ալբոմից։ Թողարկվել է որպես սինգլ և հասել կանադական հիթ-շքերթի երկրորդ հորիզոնականին։ Կանադացի կատարողների հատուկ հավաքված Young Artists for Haiti անվամբ սուպերխումբը ձայնագրել է երգի քավեր տարբերակը, որը թողարկվել է որպես բարեգործական սինգլ և հասել կանադական հիթ-շքերթի առաջին հորիզոնականին։ Միջազգային թողարկման համար ձայնագրվել է երգի will.i.am-ի և Դեյվիդ Գետտայի մասնակցությամբ տարբերակը։ Երգը դարձել է նաև NBA 2K10 և 2010 FIFA World Cup South Africa տեսախաղերի սաունդթրեքը։
Կոկա-Կոլա ընկերությունը երգն ընտրել է որպես 2010 թվականին Հարավային Աֆրիկայում կայացած ֆուտբոլի աշխարհի առաջնության գովազդային հիմն։ Կնանի կատարմամաբ թողարկվել է «Wavin’ Flag (Celebration Mix)» երգի անգլալեզու տարբերակը, ինչպես նաև մեծ թվով երկլեզու և կոնկրետ երկրների համար նախատեսված տարբերակները։ Առաջնության մեկնարկից առաջ թողարկված «Wavin’ Flag» երգի նոր տարբերակը Գերմանիայում, Շվեյցարիայում և Ավստրիայում գրավել է առաջին հորիզոնականը, իսկ Կանադայում, Իտալիայում, Մեծ Բրիտանիայում և Իռլանդիայում՝ երկրորդ։ Անգլո-ռուսական տարբերակը Կնանը ձայնագրել է Նիկիտա Լեգոստևի հետ։


== Երգացանկ ==
Wavin' Flag (Celebration Mix)


== Հիթ-շքերթներ և հավաստագրումներ ==
«Wavin’ Flag» երգը ԱՄՆ-ում ներբեռնելու համար հասանելի է դարձել 2009 թվականի մարտին՝ մինչ սինգլի թողարկումը։ Այն դարձել է Կնանի մինչ օրս առաջին և միակ երգը, որը հայտնվել է Hot 100 Billboard հիթ-շքերթում՝ զբաղեցնելով 82-րդ հորիզոնականը։ Կանադական հիթ-շքերթում սինգլը առաջնաելույթ է ունեցել 82-րդ հորիզոնականում և, ավելի ուշ բարձրանալով երկրորդ հորիզոնական, դարձել է կատարողի թողարկված ամենահաջողակ սինգլը այդ ժամանակ։ «Wavin’ Flag» սինգլը 2010 թվականի մայիսի 30-ին առաջնաելույթ է ունեցել UK Singles Chart հիթ-շքերթի 16-րդ հորիզոնականում և նույն շաբաթվա ընթացքում զբաղեցրել UK R&B Chart հիթ-շքերթի 9-րդ հորիզոնականը։ 2010 թվականի հունիսի 20-ին երգը բարձրացել է UK Singles Chart հիթ-շքերթի երկրորդ և UK R&B Chart հիթ-շքերթի առաջին հորիզոնական։


== Երկլեզու տարբերակներ ==
Շատ երկրների համար ստեղծվել են «Wavin 'Flag (Celebration Mix)» երգի երկլեզու տարբերակներ։ Առաջին երկլեզու տարբերակը ձայնագրվել է Կնանի և իսպանացի երգիչ Դավիդ Բիսբալի կողմից անգլերեն և իսպաներեն լեզուներով և ուղղվել դեպի իսպանախոս երկրներ։ Այն ստացել է «Spanish Celebration Mix» անվանումը և ներբեռնման համար պաշտոնապես հասանելի դարձել 2010 թվականի փետրվարին։ Երգի առաջխաղացման համար նկարահանվել է տեսահոլովակ։ Անգլերեն և արաբերեն լեզուներով մեկ այլ տարբերակը ձայնագրվել է բազմապլատինային լիբանանցի երգչուհի և Մերձավոր Արևելքի Coca-Cola ընկերության խոսնակ Նենսի Աջրամի հետ միասին և թողարկվել բոլոր միջին արևելյան երկրներում։
Կոկա-Կոլա ընկերության աջակցությամբ թողարկված տարբերակները 2010 թվականի ֆուտբոլի աշխարհի առաջնություն համար.

Արաբական աշխարհ։ «Wavin' Flag/Shagga' Bi Alamak» by K’naan and Նենսի Աջրամ
Բրազիլիա։ «Comemorar» by K’naan and Skank
Չինաստան։ «Wavin' Flag» (չինարեն՝ 旗开得胜) by K’naan, Jacky Cheung and Jane Zhang
Հունաստան։ «Wavin' Flag» by K’naan, Professional Sinnerz and Komis X
Ինդոնեզիա։ «Wavin' Flag (Semangat Berkibar)» by K’naan and Ipang
Իսպանիա/Լատինական Ամերիկա։ «Wavin' Flag (Bandera de Libertad)» by K’naan and David Bisbal.
Նիգերիա։ «Wavin' Flag (Naija Remix)» by K’naan, Banky W. and M.I.(Jude Abaga).
Թաիլանդ։ «Wavin' Flag» by K’naan and Tattoo Colour.
Ֆրանսիա։ "Wavin' Flag " by K’naan and Féfé
Ճապոնիա։ «Wavin' Flag» (ճապ.՝ ウェイヴィン・フラッグ) by K’naan and AiՈչ պաշտոնական թողարկումներ, որոնք համագործակցում են 2010 թվականի ֆուտբոլի աշխարհի առաջնության Coca-Cola-ի քարոզարշավի գաղափարի հետ.

Հունգարիա։ «Nálunk van a labda»` Հունգարիայի ազգային հեռուստատեսության սպորտային լրագրողներ և հաղորդավարներ
Վեստ Ինդիա։ «Wavin' Flag» (DJ Power Remix) by K’naan and Machel Montano
Վիետնամ։ «Wavin' Flag» by K’naan and Phương Vy.
Հայիթի։ «Wavin' Flag» by K’naan and MikaBen.
Հնդկաստան (Հինդի)։ «Wavin' Flag» by K’naan and Jasim
Իտալիա։ «Wavin' Flag» by K’naan, Mr. Blaza and MagicEmy
Մոնղոլիա։ «Wavin' Flag» — P.Bayartsengel, D.Anu, E.Solongo and E.Soyombo.
Ռուսաստան։ «Wavin' Flag» by K’naan and St1m.
Սոմալի։ «Wavin Flag» by K’naan and Gulled Ahmed
Շրի Լանկա։ «Wavin' Flag/Ekama Irak Yata» by K’naan, remixed by Pradeep


== Ծանոթագրություններ ==


== Արտաքին հղումներ ==
«Wavin’ Flag ft. will.i.am, David Guetta» և «Wavin’ Flag (Celebration Mix)» տեսահոլովակները K’naan-ի յություբյան պաշտոնական ալիքում